section_heading: Životopis
paragraph_text: Rođen u Dobroti u uglednoj pomorskoj i brodovlasničkoj obitelji Kamenarović. Škole završio u Trstu i Livornu. Imao vlastiti brod Ljubezni s kojim je plovio ka Trstu, Alžiru i Carigradu. Potom položio kapetanski ispit 1843. godine. U rodnoj Dobroti tajnikom pomorskih osiguravajućih društava. Prvo u Družbi bratinske pomorske sigurnosti od 1849. do 1858., a poslije toga prešao u Nazionale assicurazione u kojem je bio do 1874. godine. Od 1865. do 1899. radio u područnom uredu za Boku kotorsku klasifikacijskoga zavoda Veritas Austriaco (od 1867. Veritas Austro-Ungarico).